Sin n iseggasen kan, Belɛid At Ɛli yehlek, teɣli-d fell-as tewser, yessuter, fekan-as-d snat smanat akken ad yestaɛfu deg Uzru Uqellal. Tagara n useggas 1943, heggan iman-nsen akken ad fɣen ɣer (la corse) mi d-yeqqim yiwen yiḍ, netta yeṭṭef abrid n tuɣalin ɣer taddart-is, yeɛedda-d seg Tunes yeffeɣ-d ɣer Lzzayer. Yuɣal yettidir di tugdi n yiǧadarmiyen ama ad teṭṭfen. Syin akkin yuɣal d ameslub, ur yezri acu ara ad yexddem, dɣa yunag ɣer SaintEugéne. Yeqqim-d din sin n yiseggasen niḍen, mi d-yuɣal yerra ɣer Lzzayer tamanaɣt, acku din i as-yeshel ad yeffer ɣef iǧadarmiyen. Dagi dɣa, yura kra n waktayen ɣef tallit-agi, am wasmi i t-ɛerran di Bab Lwad deg useggas n 1945. Imir fkan-as isem niḍen « Popey ».